དེང་དུས་ཀྱི་འཇིག་རྟེན་འདིར་ཡ་རབས་བཟང་སྤྱོད་དང་ནང་སེམས་ཀྱི་གོ་རྟོགས་སྨིན་ཚད་སོགས་ཉམས་ཆག་ཕྱིན་ཏེ།རང་དོན་གཙོ་གཉེར་གྱི་བསམ་བློ་ཕྱོགས་གང་ས་ནས་འཕེལ་བཞིན་པ་མཐོང་ཆོས་སུ་ཡོད།སློབ་གྲྭ་ནི་དེ་འདྲའི་སྣང་ཚུལ་ངན་པའི་ཤུགས་རྐྱེན་མ་ཐེབས་པའི་ལོགས་གནས་གླིང་ཕྲན་ཞིག་མིན་ན་ཡང༌།སློབ་གྲྭ་བརྒྱུད་དེ་སྐྱེ་འགྲོ་རྣམས་གཅིག་ཕན་གཅིག་གྲོགས་ངང་མཉམ་གནས་ཐུབ་བྱེད་ཀྱི་བཟང་སྤྱོད་དང་ནང་སེམས་ཀྱི་གོ་རྟོགས་སླར་གསོ་དང་དར་སྤེལ་གཏོང་ཐུབ་ལ་ངེས་པར་གཏོང་དགོས་པ་ཞིག་ཀྱང་ཡིན།སློབ་གྲྭའི་ཤེས་ཡོན་སློབ་སྦྱོང་བརྒྱུད་སློབ་ཕྲུག་ཚོས་རང་ཉིད་ཀྱི་གནས་སྟངས་དང༌།རང་གི་མི་ཚེའི་དམིགས་ཡུལ་ངོ་མ་གང་ཡིན་ངོ་འཕྲོད་པ་བྱ་དགོས།